smcproject/ml-wiki-sentences huggingface dataset:
ചാണകം പല ജീവികൽക്കും പൂപ്പലുകൾക്കും ആഹാരമാണ്, ഈ സൂക്ഷ്മജീവികൾ ഇവയെ വിഘടിപ്പിച്ച് ആഹാരശൃംഖലയിലെ പുനരുപയോഗത്തിന് മണ്ണിൽ ലയിക്കുവാൻ സഹായിക്കുന്നു.
ചാണക്യൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Chanakyan_(film)
ടി.കെ. രാജീവ് കുമാറിന്റെ സംവിധാനത്തിൽ കമലഹാസൻ , ജയറാം , മധു , തിലകൻ , ഉർമിള മാതോന്ദ്കർ , സിതാര എന്നിവർ പ്രധാനവേഷത്തിൽ അഭിനയിച്ച് 1989 -ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ചാണക്യൻ .
നവോദയ പ്രൊഡക്ഷൻസിന്റെ ബാനറിൽ അപ്പച്ചൻ നിർമ്മിച്ച ഈ ചിത്രം വിതരണം ചെയ്തത് രാജൻ , ജോസ് , വേണു എന്നിവരാണ്.
ഈ ചിത്രത്തിന്റെ കഥ ടി.കെ. രാജീവ് കുമാറിന്റേതാണ്‌ .
തിരക്കഥ, സംഭാഷണം എന്നിവയെല്ലാം നിർവ്വഹിച്ചത് സാബ് ജോൺ ആണ്.
അഭിനേതാക്കൾ അഭിനേതാവ് കഥാപാത്രം കമലഹാസൻ ജോൺ‌സൻ ജയറാം ജയറാം തിലകൻ മാധവമേനോൻ മധു ഗോപാലകൃഷ്ണൻ ജഗദീഷ് എം.എസ്. തൃപ്പുണിത്തറ അച്ചുതൻ കുട്ടി ജഗന്നാഥൻ കൊല്ലം തുളസി ജഗന്നാഥ വർമ്മ സൈനുദ്ദീൻ മിമിക്രിക്കാരൻ ഉർമിള മാതോന്ദ്കർ രേണു സിതാര ഗീതു സബിത ആനന്ദ് ജെസ്സി ശാന്താദേവി സംഗീതം
സംഗീതസംവിധാനം നിർവ്വഹിച്ചത് മോഹൻ സിതാര ആണ്.
ഗാനങ്ങൾ തീം മ്യൂസിക് : ഇൻസ്ട്രമെന്റൽ അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം സരോജ് പാഡി ചിത്രസം‌യോജനം രഘുപതി കല കെ. ശേഖർ , റോയ് പി. തോമസ് ചമയം പട്ടണം റഷീദ് വസ്ത്രാലങ്കാരം വേലായുധൻ കീഴില്ലം നിർമ്മാണ നിർവ്വഹണം കല്ലിയൂർ ശശി , ഗിരീഷ് സ്റ്റോറി ഐഡിയ ജോസ് പി. മാളിക്യം എക്സിക്യൂട്ടീവ് പ്രൊഡ്യൂസർ എൻ.ജി. ജോൺ അവലംബങ്ങൾ പുറം കണ്ണികൾ ചാണക്യൻ ഇന്റർനെറ്റ് മൂവി ഡാറ്റാബേസിൽ .
ചാണപ്പാറ ഇംഗ്ലീഷ് വിലാസം https://ml.wikipedia.org/wiki/Chanappara
കൊല്ലം ജില്ലയിലെ ഇട്ടിവാ ഗ്രാമ പഞ്ചായത്തിലെ ഒരു വാർഡാണ് ചാണപ്പാറ .
തെക്കൻ കേരളത്തിലെ പ്രശസ്തമായ സാംസ്കാരിക നിലയങ്ങളിലൊന്നായ സന്മാർഗ്ഗദായിനി സ്മാരക ഗ്രന്ഥശാല ആൻഡ് വായനശാല ഇട്ടിവാ ഗ്രാമ പഞ്ചായത്തിലെ ചാണപ്പാറയിലാണ് സ്ഥിതി ചെയ്യുന്നത്.
സംസ്ഥാനത്തെ പ്രധാനപ്പെട്ട ‘എ’ ഗ്രേഡ് ലൈബ്രറികളിൽ ഒന്നായ സന്മാർഗ ദായിനി 1952ലാണ് പ്രവർത്തനം ആരംഭിച്ചത്.
ചാണയും കോതയും
വേട്ടുവ സമുദായക്കാരുടെ തെയ്യങ്ങളാണ് ചാണയും കോതയും .
വീടുകളിൽ ഐശ്വര്യവും പരസ്പര വിശ്വാസവും നിലനിർത്തുന്നതിനായി കെട്ടിയാടുന്ന തെയ്യങ്ങളാണിവ .
മാവിലരുടെ പഴയ തലമുറക്കാർ കോതക്ക എന്ന കാട്ടുകിഴങ്ങ് ഭക്ഷിച്ചായിരുന്നു ജീവിച്ചിരുന്നത്.
തെയ്യങ്ങൾക്ക് ഈ കഥയുമായി ഒരു പുരാവൃത്തബന്ധം ഉണ്ട്.
മാവിലസമുദായക്കാർ കൂട്ടം ചേർന്ന് കാടുകളിൽ പോയി കോതക്ക ശേഖരിക്കുമായിരുന്നു.
അങ്ങനെ ശേഖരിച്ച ഫലങ്ങൾ അവർ ഒരുടത്ത് കൂട്ടിയിടും.
അവിടെ നിന്നും വിവിധ കൂട്ടകളിലാക്കി അവർ വീടുകളിലേക്ക് കൊണ്ടുപോവും.
ഒരു ദിവസം മാവിലർ ശേഖരിച്ചുവെച്ച കോതക്ക, രഹസ്യമായി ചാണയും കോതയും മോഷ്ടിച്ചെടുത്ത് ഭക്ഷിക്കുന്നു.
ശേഖരിച്ചുവെച്ച കോതക്കയിൽ കുറവു കണ്ട മാവിലർ കുലദൈവത്തെ വിളിച്ച് കരഞ്ഞു സങ്കടാവസ്ഥ പറയുന്നു.
ദൈവശീക്ഷയെന്ന പോലെ ചാണയ്ക്കും കോതയ്ക്കും കടുത്ത അസുഖം പിടിപെടുന്നു.
തുടർന്ന് രോഗം മൂർച്ഛിച്ച് രണ്ടു പേരും മരിക്കുന്നു.
ഇവരുടെ പ്രേതങ്ങൾ ഗതികിട്ടാതെ നാട്ടിലലഞ്ഞു തിരിഞ്ഞ് ബുദ്ധിമുട്ടുകൾ ഉണ്ടാക്കുന്നു.
വേട്ടുവരും മാവിലരും ചേർന്ന് പ്രശ്നം വെച്ച് പ്രേതങ്ങൾ ആവാഹിച്ച് തെയ്യക്കോലങ്ങൾ കെട്ടിയാടാൻ വിധിയുണ്ടാക്കി.
അതോടെ വേട്ടുവ, മാവില സങ്കല്പരൂപികളായി അവരുടെ ആരാധനാകേന്ദ്രങ്ങളിൽ ചാണയും കോതയും കെട്ടിയാടാൻ തുടങ്ങി.
വേട്ടുവ സമുദായക്കാരാണ് തെയ്യങ്ങൾ കെട്ടിയാടുന്നത്.
ചാണ്ടി ഉമ്മൻ
കേരളത്തിന്റെ മുൻ മുഖ്യമന്ത്രിയും മുതിർന്ന കോൺഗ്രസ് നേതാവുമായിരുന്ന ഉമ്മൻചാണ്ടിയുടെ മകനും യൂത്ത് കോൺഗ്രസ് ഔട്ട്റീച്ച് സെല്ലിന്റെ ദേശീയ ചെയർമാനും 2023 സെപ്റ്റംബർ 8 മുതൽ
പുതുപ്പള്ളിയിൽ നിന്നുള്ള നിയമസഭാംഗവുമാണ് ചാണ്ടി ഉമ്മൻ (ജനനം : 1 മാർച്ച് 1986) .
മുൻ കേരള മുഖ്യമന്ത്രിയും മുതിർന്ന കോൺഗ്രസ് നേതാവുമായിരുന്ന ഉമ്മൻചാണ്ടിയുടേയും മറിയാമ്മയുടേയും രണ്ടാമത്തെ മകനായി 1986 മാർച്ച് ഒന്നിന് കോട്ടയം ജില്ലയിലെ പുതുപ്പള്ളിയിൽ ജനനം.
മറിയം ഉമ്മൻ, അച്ചു ഉമ്മൻ എന്നിവർ സഹോദരങ്ങളാണ്.
തിരുവനന്തപുരം സെൻറ് തോമസ് റസിഡൻഷ്യൽ സ്കൂൾ, ലയോള സ്കൂൾ ചെന്നൈ എന്നിവിടങ്ങളിലെ
പ്രാഥമിക വിദ്യാഭ്യാസത്തിന് ശേഷം ഡൽഹി യൂണിവേഴ്സിറ്റിക്ക് കീഴിലുള്ള സെൻറ് സ്റ്റീഫൻസ് കോളേജിൽ നിന്നും ബിരുദാനന്തര ബിരുദവും ഡൽഹി യൂണിവേഴ്സിറ്റിയിൽ നിന്ന് നിയമബിരുദവും നേടി.
ഡൽഹിയിലെ നാഷണൽ ലോ സ്കൂളിൽ നിന്ന് ക്രിമിനോളജിയിൽ എൽ.എൽ.എമ്മും ബാംഗ്ലൂരിലെ ക്രൈസ്റ്റ് യൂണിവേഴ്സിറ്റിയിൽ നിന്ന് കോൺസ്റ്റിറ്റ്യൂഷണൽ ലോയിൽ എൽ.എൽ.എമ്മും നേടി 2016-ൽ സുപ്രീം കോടതിയിൽ അഭിഭാഷകനായി എൻറോൾ ചെയ്തു.
2017 മുതൽ 2020 വരെ വിവേകാനന്ദ ഇൻസ്റ്റിറ്റ്യൂട്ട് ഓഫ് പ്രൊഫഷണൽ സ്റ്റഡീസിൽ അധ്യാപകനായും പ്രവർത്തിച്ചു.
പ്രധാന പദവികളിൽ 2006-2007 : പ്രസിഡൻ്റ്, സെൻറ് സ്റ്റീഫൻസ് കോളേജ് സ്റ്റുഡൻസ് യൂണിയൻ ഡൽഹി 2007 : എൻ.എസ്.യു.ഐ, സംസ്ഥാന സെക്രട്ടറി 2009-2010 : എൻ.എസ്.യു.ഐ, ഇലക്ഷൻ കമ്മിറ്റി അംഗം 2010 : ഓർഗനൈസിംഗ് കമ്മിറ്റി അംഗം, കോമൺവെൽത്ത് ഗെയിംസ് 2013 : സംസ്ഥാന സെക്രട്ടറി, യൂത്ത് കോൺഗ്രസ് കേരള 2022-തുടരുന്നു : ദേശീയ ചെയർമാൻ, യൂത്ത് കോൺഗ്രസ് ഔട്ട്റീച്ച് സെൽ 2022-തുടരുന്നു : കെ.പി.സി.സി അംഗം 2023-തുടരുന്നു: പുതുപ്പള്ളി നിയമസഭാംഗം പുതുപ്പള്ളി ഉപതിരഞ്ഞെടുപ്പ് 2023
1970 മുതൽ 53 വർഷമായി പുതുപ്പള്ളിയിൽ നിന്നുള്ള എം.എൽ.എയായിരുന്ന മുൻ മുഖ്യമന്ത്രിയും മുതിർന്ന കോൺഗ്രസ് നേതാവുമായിരുന്ന ഉമ്മൻചാണ്ടി 2023 ജൂലൈ പതിനെട്ടിന് അന്തരിച്ചതിനെ തുടർന്നാണ് പുതുപ്പള്ളിയിൽ ഉപ-തിരഞ്ഞെടുപ്പിന് കളമൊരുങ്ങിയത്.
പുതുപ്പള്ളി റിസൾട്ട് 2023
തിരഞ്ഞെടുപ്പ് : സെപ്റ്റംബർ 5 വോട്ടെണ്ണൽ : സെപ്റ്റംബർ 8 ആകെ വോട്ട് : 176412 പോൾ ചെയ്തത് : 131036 ചാണ്ടി ഉമ്മൻ (കോൺഗ്രസ്) : 80144(62.35 %) ജെയ്ക്ക്.
സി.തോമസ് (സി.പി.എം) : 42425(32.49 %) ലിജിൻലാൽ (ബി.ജെ.പി) : 6558(5.02 %) ഭൂരിപക്ഷം : 37719 വോട്ട് അവലംബം ↑ ↑ ചാണ്ടി ഉമ്മൻ കോൺഗ്രസ് സ്ഥാനാർത്ഥി ↑ പുതുപ്പള്ളിയിൽ അതിവേഗ തീരുമാനം, ചാണ്ടി ഉമ്മൻ മത്സരിക്കും ↑ ഉമ്മൻചാണ്ടിയുടെ പുതുപ്പള്ളിക്കോട്ട ↑ പുതുപ്പള്ളി ഉപ-തിരഞ്ഞെടുപ്പ് സെപ്റ്റംബർ അഞ്ചിന്, വോട്ടെണ്ണൽ സെപ്റ്റംബർ എട്ടിന് ↑ ഇനി പുതുപ്പള്ളി എം.എൽ.എ, ചാണ്ടി ഉമ്മൻ സത്യപ്രതിജ്ഞ ചെയ്തു ↑ കന്നിയങ്കത്തിൽ ടോപ്പ് ടെൻ ലിസ്റ്റിൽ ചാണ്ടി ഉമ്മൻ
ചാതകസന്ദേശം ഇംഗ്ലീഷ് വിലാസം https://ml.wikipedia.org/wiki/Chathaka_Sandesam
മലയാളത്തിലെ സന്ദേശകാവ്യങ്ങളിൽ ഒന്നാണ് ചാതകസന്ദേശം.
ടിപ്പുസുൽത്താന്റെ കാലത്തെ ഒരു മലബാർ നമ്പൂതിരിയാണ് ഇതിന്റെ രചയിതാവെന്നു എ. ആർ. രാജരാജവർമ്മ 1952 ൽ പ്രസിദ്ധീകരിച്ച രാജരാജീയം എന്ന പുസ്തകത്തിൻറെ രണ്ടാം പതിപ്പിൽ എഴുതിയിട്ടുണ്ട്.
വിദ്വാൻ മാന്തിട്ട എന്നറിയപ്പെട്ടിരുന്ന മാന്തിട്ട ശാസ്ത്രശർമ്മൻ ചാതകസന്ദേശം , ഗംഗാലഹരി എന്നിവ രചിച്ചുവെന്ന് കരുതുന്നു.
"ബ്രിട്ടീഷ് മലബാറിൽ തിരുമാന്ധാംകുന്നി സമീപം ഏതോ ഒരില്ലത്തു ജീവിച്ചിരുന്ന ഒരു നമ്പൂതിരി, ടിപ്പുസുൽത്താന്റെ ആക്രമണം നിമിത്തം കേരളത്തിനു നേരിട്ട കലാപകാലത്തിൽ സവസ്വവും നഷ്ടപ്പെട്ട് അനന്യശരണനായ്, അത്യന്തം ദീനനായ്, ആശ്രികപാരിജാത തിരുവിതാംകൂർ കാർത്തിക തിരുനാൾ രാമവർമ്മ മഹാരാജാവിനോടു ചാതകം ദൂതനാക്കി ധനാഭ്യർത്ഥന ചെയ്തതാണ് പ്രസ്തുത കാവ്യത്തിലെ കഥാവസ്തു" എന്ന് ഉള്ളൂർ തന്റെ വിജ്ഞാനദീപികയുടെ നാലാം ഭാഗത്ത് ചേർത്തിട്ടുണ്ട്.
ദ ക്യൂൻ ഓഫ് ഹാർട്ട്സ്(കവിത) ഇംഗ്ലീഷ് വിലാസം https://ml.wikipedia.org/wiki/The_Queen_of_Hearts_(poem) "The Queen of Hearts" from a 1901 edition of Mother Goose .
Illustration by W.W. Denslow .
പ്ലേയിംഗ് കാർഡിലെ കഥാപാത്രങ്ങളെ അടിസ്ഥാനമാക്കിയുള്ള ഒരു ഇംഗ്ലീഷ് നഴ്സറി കവിതയാണ് ദ ക്യൂൻ ഓഫ് ഹാർട്ട്സ്.
ഒരു അജ്ഞാത രചയിതാവ് , ആദ്യം മൂന്ന് ചെറിയ അറിയപ്പെടുന്ന സ്റ്റാൻസകളായി പ്രസിദ്ധീകരിച്ചു.
ഏപ്രിൽ 1782-ൽ ദി യൂറോപ്യൻ മാഗസിൻ എന്ന  ബ്രിട്ടീഷ് പ്രസിദ്ധീകരണത്തിൽ  vol.
1, no. 4 -ൽ "ദി കിംഗ് ഓഫ് സ്പേഡ്സ് ", "ദി കിംഗ് ഓഫ് ക്ളബ്സ്", "ദി ഡയമണ്ട് കിംഗ്" എന്നീ മൂന്ന് ശീർഷകങ്ങളിലൂടെ ഈ സ്റ്റാൻസ പ്രസിദ്ധീകരിച്ചു.
എന്നിരുന്നാലും, ലോണാ ഒപ്പിയും പീറ്റർ ഒപ്പിയും മറ്റനേകം സ്റ്റാൻസകൾ പഴയ കവിതയിൽ പിന്നീട് ചേർത്തുവെന്ന് സൂചിപ്പിക്കുന്നതിന് തെളിവുകളുണ്ടെന്ന് വാദിക്കുന്നു.
അവലംബം ബിബ്ലിയോഗ്രാഫി പുറം കണ്ണികൾ The full text of "The Queen of Hearts", "The King of Spades", "The King of Clubs", and "The Diamond King" at Wikisource ദ ക്യൂൻ ഓഫ് ഹാർട്ട്സ്(കവിത) എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ദ കൈറ്റ് റണ്ണർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/The_Kite_Runner
അഫ്ഘാനിസ്ഥാൻ എഴുത്തുകാരനായ ഖാലിദ് ഹൊസൈനിയുടെ പ്രശസ്തമായ നോവലാണ് ദ കൈറ്റ് റണ്ണർ .
അഫ്ഘാനിസ്ഥാനിലെ രാഷ്ട്രീയ മത ഘടനയുടെ അവസ്ഥയും ഇപ്പോഴത്തെ സമകാലീനസംഭവങ്ങളുടെ യഥാർത്ഥ രൂപം വരച്ചുകാട്ടുന്ന നോവൽ.
ആഖ്യാനത്തിലും അവതരനതിലുമുള്ള നവീനത വളരെപ്പെട്ടെന്നുതന്നെ വായനക്കാരുടെ ശ്രദ്ധ ആകർഷിച്ചു.
ആഗോളീകരണകാലഘട്ടത്തിലെ വിസ്ഫോടനാവസ്ഥകൾ നോവലിനെ നിരൂപകരുടെയും പഠിതാക്കളുടെയും വായനക്ക് സാഹചര്യമൊരുക്കി അവലംബം
ദ കോൺജൂറിങ്ങ്
2013 -ൽ പുറത്തിറങ്ങിയ ഒരു അമേരിക്കൻ ഹൊറർ ചിത്രമാണ് ദ കോൺജൂറിങ്ങ് .
ജെയിംസ് വാൻ സംവിധാനം ചെയ്ത ചിത്രത്തിൽ പാട്രിക് വിൽസണും വെറ ഫാർമിഗയും മുഖ്യകഥാപാത്രങ്ങളായ എഡ് വാറൻ, ലൊറെയ്ൻ വാറൻ എന്നിവരെ അവതരിപ്പിച്ചു.
പ്രേതബാധപോലുള്ള അസാധാരണമായ കാര്യങ്ങൾ അന്വേഷിക്കുകയും ഈ വിഷയത്തിൽ അനേകം പുസ്തകങ്ങൾ എഴുതുകയും ചെയ്തിട്ടുള്ള വാറൻ ദമ്പതികൾ സമാനമായ സാഹചര്യം നേരിടുന്ന പെറോൺ കുടുംബത്തിന്റെ സഹായതിനെത്തുന്നതാണ് ചിത്രത്തിന്റെ ഇതിവൃത്തം.
ജൂലായ് 19, 2013 -ൽ ചിത്രം യുഎസിലും കാനഡയിലും പ്രദർശനത്തിനെത്തി.
യുകെ യിലും ഇന്ത്യയിലും ആഗസ്റ്റ് 6 -ന് ആണ് ചിത്രം പുറത്തിറങ്ങിയത്.
20 ദശലക്ഷം
ഡോളർ ചിലവിൽ നിർമിച്ച ചിത്രം മികച്ച പ്രതികരണം നേടുകയും ലോകമെമ്പാടും ആയി 318 ദശലക്ഷം ഡോളർ വരുമാനം നേടുകയും ചെയ്തു.
ഹൊറർ ശ്രേണിയിൽ    എക്കാലത്തെയും ഏറ്റവും വരുമാനം നേടുന്ന ചിത്രങ്ങളിൽ ഒന്നാണ് ദ കോൺജൂറിങ്.
ചിത്രത്തിന്റെ രണ്ടാം ഭാഗമായ ദ കോൺജൂറിങ്ങ് 2 , ജൂൺ 10, 2016- ന് പുറത്തിറങ്ങി.
1971 -ൽ റോജർ-കാരോലിൻ പെറോൺ ദമ്പതികൾ തങ്ങളുടെ മക്കളായ ആൻഡ്രിയ, നാൻസി, ക്രിസ്റ്റീൻ, സിൻഡി പിന്നെ ഏപ്രിൽ എന്നിവരോടൊപ്പം ഒരു പഴയ ഫാം ഹൗസിലേക്ക് താമസം മാറ്റുന്നു.
വളർത്തുനായ ആയ സാഡി വീട്ടിലേക്കു പ്രവേശിക്കാൻ തയ്യാറാവാത്തതും പെൺകുട്ടികളിൽ ഒരാൾ വീട്ടിൽ ഒരു നിലവറ കണ്ടെത്തിയതും ഒഴിച്ചാൽ വീടുമാറ്റം സുഗമമായി നടന്നു.
ആദ്യ രാത്രികളിൽ ചില അസാധാരണ സംഭവങ്ങൾ നടന്നു.
വളർത്തുനായ മുറ്റത്ത് ചത്തു കിടക്കുന്നത് കാണപ്പെട്ടു.
വീട്ടിലെ എല്ലാ ക്ലോക്കുകളും പുലർച്ചെ കൃത്യം 3.07 പ്രവർത്തനം നിലക്കും.
ഒരു രാത്രി, ക്രിസ്റ്റീൻ ഒരു ആത്മാവിനെ കാണാനിടയാവുകയും ഉറക്കെ നിലവിളിക്കുകയും ചെയ്യുന്നു.
കാരോലിൻ തുണികൾ അടക്കിവെക്കുന്നതിനിടെ ഹാളിൽ കയ്യടി ശബ്ദം കേൾക്കുകയും നോക്കുമ്പോൾ നിലവറയിലേക്കുള്ള വാതിൽ പയ്യെ തുറക്കുന്നതും കണ്ടു.
അന്വേഷിക്കാൻ തീപ്പെട്ടി വെളിച്ചവുമായി നിലവറയിൽ ഇറങ്ങിയ കാരോലിനു മുന്നിൽ ഒരു ആത്മാവ് പ്രത്യക്ഷപ്പെടുകയും അവളെ നിലവറയിൽ കുടുക്കികളയുകയും ചെയ്യുന്നു.
ഇതേ നിമിഷം തന്നെ ആൻഡ്രിയെയും സിൻഡിയെയും അലമാരയുടെ മുകളിൽ നിന്ന് ഒരു പ്രേതം ആക്രമിക്കുന്നു.
പ്രേതബാധ ഒഴിപ്പിക്കുന്നതിൽ വിദഗ്ദ്ധരായ എഡ് വാറനെയും ലൊറെയ്ൻ വാറനെയും സമീപിക്കാൻ കാരോലിൻ തീരുമാനിക്കുന്നു.
പ്രാഥമിക നിരീക്ഷണത്തിൽ പ്രേതബാധ ഉണ്ടെന്നു കണ്ടെത്തിയ വാറൻ ദമ്പതികൾ ബാധയൊഴിപ്പിക്കൽ വേണ്ടിവരുമെന്ന തീരുമാനത്തിൽ എത്തി.
എന്നാൽ ഇതിന് അനുമതി ലഭിക്കണമെങ്കിൽ പള്ളി മുൻപാകെ തെളിവ് സമർപ്പിക്കേണ്ടി വരും.
വീടിന്റെ ചരിത്രം വിശകലനം ചെയ്ത വാറൻ ദമ്പതികൾ, ബാത്‌ഷെബാ എന്ന് പേരുള്ള ഒരു സ്ത്രീയുടെ കൈവശം ആയിരുന്നു ഒരിക്കൽ വീട് എന്ന് കണ്ടെത്തി.
ദുർമന്ത്രവാദിനി ആയി അറിയപ്പെട്ടിരുന്ന അവർ തന്റെ കുട്ടിയെ ബലികൊടുത്തശേഷം ആത്മഹത്യ ചെയ്യുകയായിരുന്നു.
ഒരിക്കൽ 200 ഏക്കറിലധികം ഉണ്ടായിരുന്ന സ്ഥലം പിന്നെ പല കഷ്ണങ്ങളായി വിൽക്കുകയുണ്ടായി.
ഇവിടെ നിർമിച്ച വീടുകളിൽ എല്ലാം നിരവധി കൊലപാതകങ്ങളും ആത്മഹത്യകളും നടന്നിട്ടുണ്ട്.
വാറൻ ദമ്പതികൾ ബാധയൊഴിപ്പിക്കൽ നടത്തുന്നതിന് അനുമതി ലഭിക്കുന്നതിനാവശ്യമായ തെളിവുകൾ ശേഖരിക്കാൻ തുടങ്ങി.
ഉറക്കത്തിൽ ആൻഡ്രിയയുടെ മുറിയിലേക്ക് കയറുന്ന സിൻഡിയെ കാണാതാവുന്നു.
മുറിയിലെ അലമാരക്കുള്ളിൽ ഒരു രഹസ്യമാർഗ്ഗം കണ്ടെത്തിയ ലൊറെയ്ൻ അതുവഴി പ്രവേശിക്കുമ്പോൾ തറയിൽ വിരിച്ചിരിക്കുന്ന പലക തകർന്ന് നിലവറയിൽ പതിക്കുന്നു.
അവിടെ വച്ച് അവർ ഒരു പ്രേതത്തെ കാണുന്നു.
അതെ സമയം നാൻസിയെ ഒരു ബാഹ്യശക്തി മുടിക്കുപിടിച്ചു നിലത്തുകൂടി വലിച്ചിഴക്കുന്നു.
വാറൻ ദമ്പതികൾ തെളിവുകൾ പള്ളി മുൻപാകെ സമർപ്പിക്കാൻ പോകുന്ന സമയം പെറോൺ കുടുംബം ഒരു ഹോട്ടലിൽ അഭയം തേടുന്നു.
തിരികെ വരുന്ന സമയത്ത് വാറൻ ദമ്പതികളുടെ മകളായ ജൂഡിയെ ബാത്‌ഷെബയുടെ ആത്മാവ് ആക്രമിക്കുന്നു.
തക്കസമയത്ത് എഡ് വാറൻ എത്തിച്ചേരുന്നതിനാൽ കുട്ടിക്ക് ഒന്നും സംഭവിക്കുന്നില്ല.
ബാത്‌ഷെബയുടെ ആത്മാവ് കയറിക്കൂടിയ കാരോലിൻ മക്കളായ ക്രിസ്റ്റീനെയും ഏപ്രിലിനെയും കൂട്ടി വീട്ടിലേക്ക് മടങ്ങുന്നു.
എഡ്, ലൊറെയ്ൻ, റോജർ, രണ്ടു അനുയായികൾ, ഒരു പോലീസ് ഓഫിസർ എന്നിവർ വീട്ടിലേക്ക് വേഗം തിരിക്കുന്നു.
വീടിന്റെ നിലവറയിൽ ക്രിസ്റ്റീനിനേ വധിക്കാൻ ശ്രമിക്കുന്നതിനിടെ അവർ എത്തിച്ചേരുകയും തടയുകയും ചെയ്യുന്നു.
അനുമതിക്ക് കാത്തുനിൽക്കാതെ ബാധയൊഴിപ്പിക്കൽ ഉടനെ നടത്താൻ എഡ് തീരുമാനിക്കുന്നു.
കസേരയിൽ ബന്ധിപ്പിക്കപ്പെട്ട കാരോലിൻ ഇടക്ക് മോചിതയാവുകയും ഏപ്രിലിനെയും വധിക്കാൻ ശ്രമിക്കുകയും ചെയ്യുന്നു.
എന്നാൽ ലൊറെയ്ൻ അവരുടെ ശ്രദ്ധ തിരിക്കുന്നതിൽ വിജയിക്കുകയും അത് വഴി ബാധയൊഴിപ്പിക്കൽ പൂർത്തിയാക്കാൻ കഴിയുകയും ചെയ്യുന്നു.
അഭിനേതാക്കൾ വെറ ഫാർമിഗ - ലൊറെയ്ൻ വാറൻ പാട്രിക് വിൽസൺ -എഡ് വാറൻ റോൺ ലിവിങ്സ്റ്റൺ -റോജർ പെറോൺ ലിലി ടെയ്‌ലർ - കാരോലിൻ പെറോൺ ഷാൻലി കാസ്വൽ - ആൻഡ്രിയ പെറോൺ ഹെയ്ലി മക്ഫാർലണ്ട് - നാൻസി പെറോൺ ജോയി കിങ്ങ് - ക്രിസ്റ്റീൻ പെറോൺ മക്കൻസീ ഫോയ് - സിൻഡി പെറോൺ കയ്‌ല ഡീവർ - ഏപ്രിൽ പെറോൺ ജോസഫ് ബിഷാര - ബാത്ഷെബ ബഹുമതികൾ പുരസ്കാരം വിഭാഗം സ്വീകർത്താവ് ഫലം Empire Awards മികച്ച ഹൊറർ വിജയിച്ചു Saturn Awards മികച്ച ഹൊറർ ചലച്ചിത്രം വിജയിച്ചു Critics' Choice Movie Award Best Sci-Fi/Horror Movie നാമനിർദ്ദേശം ചെയ്തു Denver Film Critics Society Awards മികച്ച സയൻസ്-ഫിക്ഷൻ / ഹൊറർ ചലച്ചിത്രം നാമനിർദ്ദേശം ചെയ്തു North Carolina Film Critics Association ടാർ ഹീൽ അവാർഡ് നാമനിർദ്ദേശം ചെയ്തു Fangoria Chainsaw Awards Best Wide Release Film വിജയിച്ചു മികച്ച സഹനടി ലിലി ടെയ്ലർ വിജയിച്ചു Fright Meter Awards മികച്ച ഹൊറർ ചലച്ചിത്രം വിജയിച്ചു മികച്ച സംവിധായകൻ ജെയിംസ് വാൻ വിജയിച്ചു മികച്ച തിരക്കഥ ചാഡ് ഹെയ്സ്, കാരി ഹെയ്സ് നാമനിർദ്ദേശം ചെയ്തു മികച്ച ഛായാഗ്രഹണം ജോൺ ആർ. ലിയോണെറ്റി വിജയിച്ചു മികച്ച എഡിറ്റിംഗ് കിർക്ക് എം മോറി നാമനിർദ്ദേശം ചെയ്തു മികച്ച സ്കോർ ജോസഫ് ബിഷാര നാമനിർദ്ദേശം ചെയ്തു മികച്ച മേക്കപ്പ് നാമനിർദ്ദേശം ചെയ്തു മികച്ച സ്പെഷ്യൽ ഇഫക്റ്റുകൾ നാമനിർദ്ദേശം ചെയ്തു Best Ensemble Cast വിജയിച്ചു മികച്ച നടൻ പാട്രിക് വിൽസൺ നാമനിർദ്ദേശം ചെയ്തു മികച്ച നടി Vera Farmiga നാമനിർദ്ദേശം ചെയ്തു Best Actor in a Supporting Role Ron Livingston നാമനിർദ്ദേശം ചെയ്തു Best Actress in a Supporting Role Lili Taylor വിജയിച്ചു Hollywood Film Festival Hollywood Movie Award James Wan നാമനിർദ്ദേശം ചെയ്തു CinEuphoria Awards Best Special Effects (Sound or Visual) നാമനിർദ്ദേശം ചെയ്തു IGN Summer Movie Awards മികച്ച ഹൊറർ ചലച്ചിത്രം വിജയിച്ചു MTV Movie Awards Best Scared-As-Shit Performance Vera Farmiga നാമനിർദ്ദേശം ചെയ്തു People's Choice Awards Favorite Horror Movie നാമനിർദ്ദേശം ചെയ്തു Key Art Awards Best Trailer – Audio/Visual New Line Cinema മൂന്നാം സ്ഥാനം മൂന്നാം സ്ഥാനം Best Audio/Visual Technique മൂന്നാം സ്ഥാനം മൂന്നാം സ്ഥാനം Golden Trailer Awards മികച്ച ഹൊറർ വിജയിച്ചു Best Horror TV Spot വിജയിച്ചു Best Voice Over TV Spot നാമനിർദ്ദേശം ചെയ്തു Online Film Television Association Awards Best Titles Sequence വിജയിച്ചു Golden Schmoes Awards മികച്ച ഹൊറർ ചലച്ചിത്രം വിജയിച്ചു Biggest Surprise of the Year നാമനിർദ്ദേശം ചെയ്തു അവലംബം
ദ കോൺജൂറിങ്ങ് 2
ജെയിംസ് വാൻ സംവിധാനം ചെയ്ത് 2016ൽ പ്രദർശനത്തിനെത്തിയ ഹോളിവുഡ് ഹൊറർ ചലച്ചിത്രമാണ് ദ കോൺജൂറിങ്ങ് 2 .
2013 ൽ  പുറത്തിറങ്ങിയ ജെയിംസ് വാന്റെ തന്നെ ദ കോൺജൂറിങ്ങ് എന്ന ചലച്ചിത്രത്തിന്റെ രണ്ടാം ഭാഗമാണ് ഈ ചിത്രം.
ആദ്യചിത്രത്തിലെ പോലെ തന്നെ വെറ ഫാർമിഗയും പാട്രിക് വിൽസണുമാണ് പ്രധാന കഥാപാത്രങ്ങളായ ലൊറെയ്ൻ വാറെനെയും എഡ് വാറെനെയും യഥാക്രമം ഈ ചിത്രത്തിലും അവതരിപ്പിക്കുന്നത്.1977ൽ ഇംഗ്ലണ്ടിലെ എൻഫീൽഡിലെ ഒരു വീട്ടിൽ ഹോഗ്സൺ കുടുംബത്തിനു നേരിടേണ്ടിവരുന്ന വിചിത്രവും ഭയാനകവുമായ അനുഭവങ്ങളും അതിന്റെ സത്യാവസ്ഥ തേടിയുള്ള വാറെൻ ദമ്പതികളുടെ അന്വേഷണവുമാണ് ചിത്രത്തിന്റെ ഇതിവൃത്തം.2016 ജൂൺ 10 നു ഇന്ത്യയിലുൾപ്പടെ പ്രദർശനത്തിനെത്തിയ ദ കോൺജൂറിങ്ങ് 2 മികച്ച പ്രദർശനവിജയവും പ്രേക്ഷകപ്രീതിയും നേടി .1977-79 വരെയുള്ള വർഷങ്ങളിൽ
ലണ്ടനിലെ എൻഫീൽഡ് പട്ടണത്തിൽ നടന്ന എൻഫീൽഡ് പോൾട്ടർഗീസ്റ്റ് എന്ന സ൦ഭവമാണ് ഈ ചിത്രത്തിന് ആധാരമായത്.
അഭിനേതാക്കൾ വെറ ഫാർമിഗ - ലൊറെയ്ൻ വാറെൻ പാട്രിക് വിൽസൺ - എഡ് വാറെൻ ഫ്രാൻസെസ് ഒ'കോണർ - പെഗ്ഗി ഹോഗ്സൺ മാഡിസൺ വോൾഫ്- ജാനറ്റ് ഹോഗ്സൺ ബോണി ആരൺസ് - വലാക് (ശബ്ദം നൽകിയത് :റോബിൻ ആറ്റ്കിൻ ഡോൺസ്) സൈമൺ മക്ബർനി - മോറിസ് ഗ്രോസ് ഫ്രാങ്ക പോട്ടെന്റ് - അനിറ്റ ഗ്രിഗറി ലോറെൻ സ്പോസിറ്റൊ- മാർഗരറ്റ് ഹോഗ്സൺ പാട്രിക് മാലി - ജോണി ഹോഗ്സൺ ബെഞ്ചമിൻ ഹെയ്ഗ് -ബില്ലി ഹോഗ്സൺ മരിയ ഡോയൽ - പെഗ്ഗി നോട്ടിങ്ഹാം സൈമൺ ഡെലനി -വിക് നോട്ടിങ്ഹാം ഷാനോൺ കൂക്ക് -ഡ്ര്യൂ തോമസ് സ്റ്റെർലിങ് ജെറിൻസ് - ജൂഡി വാറെൻ ബൊബ് അഡ്രയാൻ - ബിൽ വിൽകിൻസ് അഭി സിൻഹ- ഹാരി വിത്മാർക് ജാവിയെർ ബോട്ടെറ്റ് അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ദ കോൺജൂറിങ്ങ് 2 ഇന്റർനെറ്റ് മൂവി ഡാറ്റാബേസിൽ The Conjuring 2 ഓൾമുവീയിൽ ബോക്സ് ഓഫീസ് മോജോയിൽ നിന്ന് The Conjuring 2 മെറ്റാക്രിട്ടിക്കിൽ നിന്ന് The Conjuring 2 റോട്ടൻ ടൊമാറ്റോസിൽ നിന്ന് The Conjuring 2 The Conjuring 2 at History vs. Hollywood
ദ കിസ്സ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/The_Kiss_(1896_film)
ലോക സിനിമാ ചരിത്രത്തിൽ ആദ്യം പ്രദർശിപ്പിയ്ക്കപ്പെട്ട ചലച്ചിത്രങ്ങളിലൊന്നാണ് 1896 ൽ നിർമ്മിയ്ക്കപ്പെട്ട ദ കിസ്സ് .
ഇതിന്റെ ദൈർഘ്യം 47 സെക്കന്റുകൾ ആയിരുന്നു..
തോമസ് എഡിസൺ നിർമ്മിച്ച ഈ ചലച്ചിത്രം സംവിധാനം ചെയ്തത് വില്യം ഹീസ് ആണ് .
മേ ഇർവിനും ജോൺ റൈസുമായിരുന്നു അഭിനേതാക്കൾ.
കുറിപ്പുകൾ Gaudreault, André and Lacasse, Germain (1996).
"The Introduction of the Lumière Cinematograph in Canada", Canadian Journal of Film Studies , Volume 5, No. 2.
Grahame-Smith, Seth.
The Big Book of Porn .
ISBN 1-59474-040-2 .
പുറംകണ്ണികൾ The Kiss (1896 film) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Kiss യൂട്യൂബിൽ The Kiss , Library of Congress Biography of May Irwin, with a video of The Kiss Archived 2009-01-23 at the Wayback Machine .
The Kiss ഇന്റർനെറ്റ് മൂവി ഡാറ്റാബേസിൽ അവലംബം
ദ ക്വസ്റ്റ് ഓഫ് ദ ഹിസ്റ്റോറിക്കൽ ജീസസ് ഇംഗ്ലീഷ് വിലാസം https://ml.wikipedia.org/wiki/The_Quest_of_the_Historical_Jesus
ദൈവശാസ്ത്രജ്ഞനും, ചിന്തകനും, സംഗീതജ്ഞനും, വൈദ്യനും, നോബൽസമ്മാനജേതാവുമായ ആൽബർട്ട് ഷ്വൈറ്റ്സർ 1906-ൽ പ്രസിദ്ധീകരിച്ച പ്രഖ്യാതരചനയുടെ ഇംഗ്ലീഷ് പരിഭാഷയാണ് ദ ക്വസ്റ്റ് ഓഫ് ദ ഹിസ്റ്റോറിക്കൾ ജീസസ് അല്ലെങ്കിൽ ചരിത്രത്തിലെ യേശുവിനു വേണ്ടിയുള്ള അന്വേഷണം .
ബൈബിളിന്റെ , പ്രത്യേകിച്ച് പുതിയനിയമത്തിന്റെ , ചരിത്രനിരൂപണമാണിത്.
താൻ മിശിഹായാണെന്നും സ്വർഗ്ഗരാജ്യത്തിന്റെ ആഗമനം കുറിക്കുന്ന യുഗസംക്രാന്തി ഉടൻ നടക്കാനിരിക്കുന്നുവെന്നും ഉള്ള വിശ്വാസമാണ് യേശുവിന്റെ പ്രബോധനങ്ങൾക്കു പിന്നിലെന്നും, ഇക്കാര്യം മനസ്സിലാക്കിയെങ്കിലേ യേശുവിന്റെ ജീവിതത്തേയും പ്രഘോഷണങ്ങളേയും വിശദീകരിക്കാനാകൂ എന്നും ഈ കൃതിയിൽ ഷ്വൈറ്റ്സർ വാദിച്ചു.
"യേശുജീവിതത്തെ സംബന്ധിച്ച ഗവേഷണങ്ങളുടെ ചരിത്രം" എന്നർത്ഥം വരുന്ന പേരുള്ള ഗ്രന്ഥത്തിന് "ദ ക്വസ്റ്റ് ഓഫ് ഹിസ്റ്റോറിക്കൽ ജീസസ്" (ചരിത്രത്തിലെ യേശുവിനു വേണ്ടിയുള്ള അന്വേഷണം) എന്ന പേരിൽ വില്യം മോണ്ട്ഗോമറി നിർവഹിച്ച ഇംഗ്ലീഷ് പരിഭാഷ പ്രസിദ്ധീകരിക്കപ്പെത് 1910-ൽ ആണ്.
തുടർന്ന്, ആംഗലഭാഷ ലോകത്ത് ഷ്വൈറ്റ്സറുടെ കൃതി ആ പേരിൽ പ്രസിദ്ധമായി.
ചരിത്രത്തിലെ യേശുവിനെപ്പറ്റി പതിനെട്ടാം നൂറ്റാണ്ടിന്റെ അവസാനഘട്ടം മുതൽ നടന്ന എല്ലാ പഠനങ്ങളും ഷ്വൈറ്റ്സർ ഈ കൃതിയിൽ നിരൂപണം ചെയ്യുന്നു.
കാലാകാലങ്ങളിൽ എഴുത്തുകാരുടെ ചായ്‌വുകൾക്കനുസരിച്ച് യേശുവിന്റെ പ്രതിച്ഛായ മാറിക്കൊണ്ടിരുന്നതായി അദ്ദേഹം ചൂണ്ടിക്കാട്ടുന്നു.
തനിക്കു മുൻപുള്ള ഒരു നൂറ്റാണ്ടുകാലത്തെ പഠനങ്ങളുടെ കണ്ടെത്തലുകൾക്ക് തന്റെ നിലപാടിൽ നിന്നുള്ള സംഗ്രഹവും വ്യാഖ്യാനവും അവതരിപ്പിച്ചാണ് ഈ രചന സമാപിക്കുന്നത്.
യേശുവിന്റെ ജീവിതം യേശുവിന്റെ തന്നെ ബോദ്ധ്യങ്ങളുടെ അടിസ്ഥാനത്തിൽ വിലയിരുത്തപ്പെടണം എന്ന നിലപാടാണ് ഷ്വൈറ്റ്സർ സ്വീകരിക്കുന്നത്.
യേശുവിന്റെ ബോദ്ധ്യങ്ങളുടെ മൗലികഘടകമായി ഷ്വൈറ്റ്സർ കരുതിയതാകട്ടെ, യഹൂദരുടെ യുഗാന്തപ്രതീക്ഷ (eschatology) ആയിരുന്നു.
വിശകലനം യുഗാന്തബോധം
സുവിശേഷങ്ങളിലെ യുഗാന്തപ്രവചനങ്ങളെ (eschatological passages) വിശദീകരിക്കാൻ ബുദ്ധിമുട്ടിയ പരമ്പരാഗതക്രിസ്തീയത, അവയെ പൊതുവേ അവഗണിച്ചിരുന്നു.
ആധുനികകാലത്ത് ചരിത്രത്തിലെ യേശുവിനെക്കുറിച്ചുള്ള അന്വേഷണത്തിൽ  ഷ്വൈറ്റ്സറുടെ പൂർ‌വഗാമികളായിരുന്നവർ പലരുമാകട്ടെ, സാമൂഹ്യപരിഷ്കർത്താവും ധർമ്മഗുരുവും ആയിരുന്ന യേശുവിനെ യുഗാന്തചിന്തയുടെ(eschatology) പ്രവാചകനായി ചിത്രീകരിച്ച സുവിശേഷകന്മാർ അദ്ദേഹത്തോട് അനീതിചെയ്തെന്നു പോലും കരുതി.
ഇതിനു നേർ‌വിപരീതമായ നിഗമനങ്ങളിലാണ്‌ തന്റെ പഠനത്തിനൊടുവിൽ ഷ്വൈറ്റ്സർ എത്തിച്ചേർന്നത്.
വിശ്വാസവുമായി വഴിപിരിഞ്ഞ ആധുനിക കാലത്തെ  സുവിശേഷേതര ജീവചരിത്രങ്ങളിലെ യേശു , അവ എഴുതിയ യുക്തിവാദികളുടെ മനോധർമ്മപ്രകടനം മാത്രമാണെന്ന് ഷ്വൈറ്റ്സർ കരുതി.
സുവിശേഷങ്ങൾ ഇഴ പിരിച്ച്, യൂറോപ്യൻ ജ്ഞാനോദയത്തിന്റെ സൃഷ്ടിയായ ആധുനികയുക്തിയുമായി ഒത്തുപോകുന്ന ഒരു യേശുവിനെ കണ്ടെത്താനുള്ള ശ്രമം വ്യർഥമാണ്.
യേശുവിന്റെ സന്മാർഗ്ഗപ്രബോധനങ്ങളെ ആധാരമാക്കി സുവിശേഷങ്ങളിലെ യുഗാന്തചിന്തയെ മനസ്സിലാക്കാൻ ശ്രമിക്കുന്നതിനു പകരം യേശുവിനെ നയിച്ചിരുന്ന യുഗാന്തബോധത്തെ ആധാരമാക്കി അദ്ദേഹത്തിന്റെ സന്മാർഗ്ഗചിന്തയെ മനസ്സിലാക്കാൻ ശ്രമിക്കുകയാണ്‌ വേണ്ടത്‌.
യേശുവിന്റെ പ്രബോധനങ്ങളുടെ മുഖ്യ പ്രചോദനവും അടിസ്ഥാനവും യുഗാന്തചിന്തയായിരുന്നു.
തന്റെ സന്മാർഗ്ഗപ്രബോധനങ്ങൾ യേശു അവതരിപ്പിച്ചത് ലോകാവസാനത്തിനു മുൻപുള്ള അവസ്ഥാന്തരകാലത്തിനു ചേരുന്ന പെരുമാറ്റചട്ടങ്ങൾ എന്ന നിലയിലാണെന്നും ഷ്വൈറ്റ്സർ വാദിച്ചു. 'അത്യാസന്നത'
യേശുവും ശിഷ്യന്മാരും ലോകാവസാനത്തിന്റെ അത്യാസന്നതയിൽ വിശ്വസിച്ചിരുന്നെന്ന് ഷ്വൈറ്റ്സർ എഴുതി. 'മനുഷ്യപുത്രന്റെ' ആഗമനം പ്രവചിക്കുകയും അതോടനുബന്ധിച്ചുള്ള സംഭവഗതികൾ വിവരിക്കുകയും ചെയ്യുന്ന ഒട്ടേറെ ബൈബിൾ ഖണ്ഡങ്ങൾ ഈ സന്ദർഭത്തിൽ അദ്ദേഹം എടുത്തുകാട്ടുന്നു.
മർക്കോസിന്റെ സുവിശേഷത്തിൽ യേശു, കപടപ്രവാചകന്മാരും, ഭൂകമ്പങ്ങളും, ആകാശഗോളങ്ങളുടെ പതനവും, ചേർന്ന അന്ത്യകാലത്തെ "ദുരിതങ്ങളും" അവക്കൊടുവിൽ "ശക്തിമഹത്ത്വങ്ങളോടെ വാനമേഘങ്ങളിൽ" അരങ്ങേറാനിരിക്കുന്ന മനുഷ്യപുത്രന്റെ വരവും പ്രവചിക്കുന്നത് അദ്ദേഹം ചൂണ്ടിക്കാട്ടി.
യുഗസംക്രാന്തി എപ്പോൾ സംഭവിക്കാനിരിക്കുന്നു എന്നു പോലും ഈ പ്രവചനങ്ങളിൽ യേശു വ്യക്തമായി സൂചിപ്പിച്ചെന്ന് ഷ്വൈറ്റ്സർ വാദിച്ചു: "സത്യം സത്യമായി ഞാൻ നിങ്ങളോടു പറയുന്നു, ഇക്കാര്യങ്ങളെല്ലാം സംഭവിക്കുന്നതു വരെ ഈ തലമുറ കടന്നു പോവുകയില്ല" എന്ന മർക്കോസിന്റെ സുവിശേഷത്തിലെ വാക്യം യുഗാന്ത്യപ്രവചനത്തിലെ കാലസൂചനയായി അദ്ദേഹം എടുത്തുകാട്ടി.
ഇതേമട്ടിൽ യുഗാന്ത്യത്തിന്റെ അത്യാസന്നത പ്രവചിക്കുന്ന യേശുവിനെ മത്തായിയുടെ സുവിശേഷവും അവതരിപ്പിക്കുന്നു: "ഇക്കാര്യങ്ങളെല്ലാം നിറവേറുവോളം ഈ തലമുറ കടന്നുപോവുകയില്ല" എന്ന് അവിടെയും യേശു പറയുന്നു.
യുഗാന്ത്യത്തിന്റെ അത്യാസന്നതയിൽ പൗലോസ് അപ്പസ്തോലനും വിശ്വസിച്ചിരുന്നെന്ന് തെസലോനിയർക്ക് എഴുതിയ ഒന്നാം ലേഖനം നാലാമദ്ധ്യായത്തിന്റേയും മറ്റും ആശ്രയത്തിൽ ഷ്വൈറ്റ്സർ വാദിച്ചു.
യേശുവിന്റെ മൂലപ്രബോധനങ്ങളെ ആശ്രയിച്ചുള്ള ഒന്നാം നൂറ്റാണ്ടിലെ ക്രിസ്ത്യാനികളുടെ ദൈവശാസ്ത്രം , ഈ പ്രവചനങ്ങളെ അക്ഷരാർത്ഥത്തിലെടുത്ത് അവയുടെ സമീപസ്ഥമായ പൂർത്തീകരണത്തിൽ ആത്മാർത്ഥമായി വിശ്വസിച്ചിരുന്നെന്ന നിഗമനത്തിൽ ഷ്വൈറ്റ്സർ എത്തിച്ചേരുന്നു.
ലോകചക്രം
ഷ്വൈറ്റ്സറുടെ അഭിപ്രായത്തിൽ, തന്റെ ജീവിതകാലത്തു തന്നെ ചരിത്രം പരിസമാപ്തിയിലെത്തുമെന്ന വിശ്വാസത്തിലാണ്‌ യേശു പരസ്യജീവിതം ആരംഭിച്ചതും ശിഷ്യന്മാരെ സുവിശേഷവേലയ്ക്ക് നിയോഗിച്ചതും.
അതു നടക്കാൻ പോകുന്നില്ലെന്ന് ബോധ്യമായപ്പോൾ, തന്റെ ആത്മത്യാഗത്തോടെ യുഗസമാപ്തി എത്തിച്ചേരുമെന്ന വിശ്വാസത്തിൽ അതിന്‌ അവസരമൊരുക്കും വിധം ദൗത്യത്തിന്റെ ശേഷഭാഗം യേശു രൂപപ്പെടുത്തി.
യഹൂദരുടെ പെസഹാതിരുനാളിനു മുൻപ് യെരുശലേമിലേക്ക് പുറപ്പെട്ട അദ്ദേഹം, അവിടെ ഉന്നതങ്ങളിൽ നിന്നുള്ള ദൈവസഹായം തനിക്കു രക്ഷയാകുമെന്നു വിശ്വസിച്ചിരുന്നു.
തന്റെ തന്നെ ദൗത്യവും അതിനൊടുവിലെ മരണവും വഴി പലസ്തീനയിലെ റോമൻ ഭരണം അവസാനിച്ച് ചരിത്രം സമാപ്തിയിലെത്തുകയും എന്നേക്കുമായി ദൈവരാജ്യം സ്ഥാപിക്കപ്പെടുകയും ചെയ്യുമെന്ന് യേശു കരുതിയെന്ന് ഷ്വൈറ്റ്സർ എഴുതി.
ഷ്വൈറ്റ്സറുടെ പഠനത്തിലെ പ്രസിദ്ധമായൊരു ഭാഗം ഇതാണ്‌: “ വരുവാനിരിക്കുന്ന മനുഷ്യപുത്രനാണ്‌ താനെന്ന ബോധത്തോടെ കടന്നുവരുന്ന യേശു , എല്ലാ ചരിത്രത്തിന്റേയും അന്ത്യം കുറിക്കാനുള്ള പരിഭ്രമണത്തിനായി ലോകചക്രത്തെ പിടിച്ചു തിരിക്കുന്നു. ചക്രം തിരിയാൻ വിസമ്മതിക്കുമ്പോൾ അവൻ തന്നെത്തന്നെ അതിലേക്കെടുത്തെറിയുന്നു.  അപ്പോൾ അവനെ ഞെരിച്ചുകൊണ്ട് അത് തിരിയാൻ തുടങ്ങുന്നു.  യുഗസമാപ്തിയുടെ സാഹചര്യം ഉണ്ടാക്കിയെടുക്കുന്നതിനു പകരം അതിനെ നശിപ്പിക്കുകയാണ്‌ അതോടെ അവൻ ചെയ്തത്.  എങ്കിലും, മനുഷ്യരാശിയുടെ ആത്മീയാധിപനായി സ്വയം സങ്കല്പിച്ച് ചരിത്രത്തെ തന്റെ ലക്ഷ്യത്തിനനുസരിച്ച് തിരിച്ചുവിടാൻ മാത്രം അസാമാന്യമഹത്ത്വമുണ്ടായിരുന്ന  ഒരു മനുഷ്യന്റെ ഛിന്നഭിന്നമായ ശരീരവും പേറി ചക്രം ഇപ്പോഴും തിരിഞ്ഞുകൊണ്ടിരിക്കുന്നു.  അതാണ്‌ അവന്റെ വിജയവും അവന്റെ ഭരണവും." ”
പുതിയനിയമത്തിലെ നാലു സുവിശേഷങ്ങളിൽ ഒടുവിലത്തേതായ യോഹന്നാന്റെ സുവിശേഷത്തെ യേശുകഥയുടെ ജ്ഞാനവാദവീക്ഷണത്തിൽ നിന്നുള്ള പിൽക്കാലവ്യാഖ്യാനമായി കരുതുന്ന ഷ്വൈറ്റ്സർ , തന്റെ നിഗമനങ്ങൾക്ക് അടിസ്ഥാനമാക്കുന്നത് സമാന്തരസുവിശേഷങ്ങളെ ആണ്.
ഈ സുവിശേഷങ്ങൾ, പ്രത്യേകിച്ച് അവയിൽ ഏറ്റവും ഹ്രസ്വവും ആദ്യത്തേതും ആയ മർക്കോസിന്റെ സുവിശേഷം , അതിന്റെ മൗലികഘടകങ്ങളിൽ ചരിത്രം തന്നെയാണെന്ന് ഷ്വൈറ്റ്സർ കരുതി.
പിൽക്കാലസഭ
ഒന്നാം നൂറ്റാണ്ടിലെ ദൈവശാസ്ത്രത്തിന്റെ വിശകലനം പിൽക്കാലങ്ങളിൽ വിശ്വാസികൾ വേണ്ടെന്നു വച്ചെന്ന് ഷ്വൈറ്റ്സർ കരുതി.
ആദ്യനൂറ്റാണ്ടുകളിലെ സാധാരണ വിശ്വാസികൾ മിക്കവരും നിരക്ഷരരായിരുന്നെന്ന് അദ്ദേഹം ചൂണ്ടികാട്ടുന്നു.
അധികാരത്തിലും നേതൃത്വത്തിലും ഇരുന്ന അഭ്യസ്തവിദ്യരായ ന്യൂനപക്ഷത്തിനു മാത്രമേ, യേശുവിന്റെ മൂലപ്രബോധനവുമായി അഭേദ്യമാം വിധം ബന്ധപ്പെട്ടതെങ്കിലും നിറവേറാതെ നിന്ന ഒന്നാം നൂറ്റാണ്ടിലെ പ്രവചനത്തെക്കുറിച്ച് അറിവുണ്ടായിരുന്നുള്ളു.
അത്യാസന്നമെന്ന് കരുതിയിരുന്ന രണ്ടാം വരവ് സംഭാവിക്കാതിരുന്നപ്പോൾ, സഭാനേതൃത്വം പരിഷ്കൃതമായ മറ്റൊരു ദൈവശാസ്ത്രം അവതരിപ്പിച്ചെന്ന് ഷ്വൈറ്റ്സർ നിരീക്ഷിക്കുന്നു.
അങ്ങനെ ചെയ്തില്ലായിരുന്നെങ്കിൽ നേതാക്കൾക്ക് അവരുടെ അധികാരവും തൊഴിലും നഷ്ടപ്പെടുമായിരുന്നു എന്നും അദ്ദേഹം കരുതി.
യേശുവിനെ പിന്തുടർന്നവരുടെ ജീവിതകാലത്തു രൂപപ്പെട്ട ഒന്നാം നൂറ്റാണ്ടിലെ ദൈവശാസ്ത്രം, പൊതുവർഷം 325-ൽ റോമൻ സാമ്രാട്ട് കോൺസ്റ്റന്റൈന്റെ ഔദ്യോഗികാംഗീകരത്തോടെ നടപ്പിൽ വന്ന പിൽക്കാലക്രിസ്തീയതയിൽ നിന്നു ഭിന്നവും അതുമായി ചേർന്നു പോകാത്തതുമാണെന്ന് ഷ്വൈറ്റ്സർ വാദിച്ചു.
യേശു പ്രഘോഷിച്ച സന്ദേശത്തിന്റെ 'അടിയന്തരസ്വഭാവത്തെ' ആധുനികകാലത്തെ മിക്കവാറും ക്രിസ്തീയതകൾ മനഃപൂർവം അവഗണിക്കുന്നുവെന്നും ഷ്വൈറ്റ്സർ കരുതി.
അതിനാൽ ഓരോ പുതിയ തലമുറയും ലോകാവസാനത്തിനും, പുണ്യവാന്മാർ രാജ്യഭാരം നടത്തുന്ന നവലോകത്തിന്റെ പിറവിക്കും സാക്ഷികളാകാൻ നിയോഗിക്കപ്പെട്ടവരാണ് തങ്ങളെന്ന വിശ്വാസം നിലനിർത്തുന്നു.
ഷ്വൈറ്റ്സറുടെ പ്രതിസന്ധി
ക്രിസ്തുവിന്റെ ജീവിതത്തേയും വ്യക്തിത്വത്തേയും സംബന്ധിച്ച ചരിത്രപരമായ അറിവ്, വിശ്വാസത്തെ സഹായിക്കുന്നതിനു പകരം അതിന് ഇടർച്ചയുണ്ടാക്കിയേക്കാം എന്നു തന്റെ കൃതിയിൽ ഷ്വൈറ്റ്സർ പറയുന്നുണ്ട്.
ഈ പ്രവചനം ഷ്വൈറ്റ്സറുടെ കാര്യത്തിൽ തന്നെ ശരിയായി.
തന്റെ കണ്ടെത്തലുകൾ നൽകിയ അസ്വസ്തതയെ ഷ്വൈറ്റ്സർ സ്വയം എങ്ങനെ നേരിട്ടെന്ന് ജാക്ക് മൈൽസ് വിവരിക്കുന്നത് ഈ വിധമാണ്:- “ തന്റെ തന്നെ ആധുനികതയിൽ നിന്ന് ഒളിച്ചോടാൻ കഴിയാതിരുന്ന ഷ്വൈറ്റ്സർക്ക് ക്രിസ്തുമതത്തെ തള്ളിപ്പറയാനും കഴിഞ്ഞില്ല. എങ്കിലും ക്രിസ്തുമതത്തോട് അദ്ദേഹത്തിന് ബൗദ്ധികമല്ലാത്ത യോഗാത്മപ്രതിബദ്ധത (mystical commitment) മാത്രമായി.  ഈ പ്രതിസന്ധി അദ്ദേഹം പരിഹരിച്ചത്, ദൈവശാസ്ത്രപരമായ ഏതെങ്കിലും കണ്ടെത്തലിലൂടെയല്ല, ക്രിസ്തീയമായ പരസ്നേഹത്തിന്റെ ധീരമാർഗ്ഗത്തിലൂടെയാണ്.... കൊറീന്തുകാർക്കെഴുതിയ ഒന്നാം ലേഖനത്തിലെ പൗലോസിനൊപ്പം അദ്ദേഹവും "വിശ്വാസം, ശരണം, സ്നേഹം എന്നിവ ശാശ്വതമാണ്; എന്നാൽ ഇവ മൂന്നിൽ സ്നേഹമാണ് മഹത്തരം" എന്നു പറഞ്ഞു. ”